SØGER  LÆRDOM  VED  LÆSNING  OG  VED  TRO 


nummer  17  1.  SEPTEMBER  1926 


75.   AARGANG 


I  SKAL  SVARE  FOR  EDER  SELV. 

Af  Præsident  James  E.  Talmaye. 


I  Jesu  Kristi  Kirke  af  Sidste  Dages  Helliges  tidligste  Hi- 
storie, da  deres  Medlemsantal  var  lille,  men  næppe  mindre 
uensartet,  end  det  er  for  nuværende,  gav  Profeten  Joseph 
Smith  et  indtryksfuldt  og  betegnende  Svar  paa  et  simpelt 
Sporgsmaal.  En  Undersøger,  der  iagttog,  at  vor  Organisation 
bestod  af  Folk  fra  alle  Dele  af  Verden  og  repræsenterede 
mange  Nationer  med  forskellige  Traditioner  og  Skikke,  frem- 
satte det  Sporgsmaal,  hvorledes  Kirkens  Autoriteter  kunde 
lede  og  styre  et  saa  sammenblandet  Samfund.  Svaret  lød: 
»Vi  lærer  dem  rette  Principper,  og  de  regerer  sig  selv.« 

Denne  Udtalelse  er  et  Udtryk  for  det  System,  efter  hvilket 
Kirken  fremdeles  styres  i  Dag.  Der  finder  ingen  som  helst 
Tvang  Sted  indenfor  Kirken.  Som  en  Rettighed  bør  der  være 
Frihed  for  alle  Mennesker  i  deres  Tilbedelse.  Præstedømmets 
Autoritet  udøves  kun  i  Retfærdighedens  Aand,  forenet  med 
Barmhjertighed  og  Kærlighed;  og  ethvert  Medlem  har  sin  Fri- 
hed til  at  trække  sig  tilbage,  ligesom  deres  Indtrædelse  i  Kir- 

ken  var  frivillig.  Ansvaret  i  begge  Tilfælde  hviler  paa  ved- 
kommende selv. 

Kirkens  Sammenhold  er  et  Spørgsmaal,  hvorom  der  ofte 
gøres  Bemærkninger,  og  er  et  Under  for  iagttagende  Ikke- 
Medlemmer.  De  ser  et  hojt  organiseret  Samfund,  i  hvilket  alle 
Dele  arbejder  i  Harmoni,  hvor  Medlemsskabet  paafører  Op- 
ofrelser og  Opgivelse  af  meget,  som  har  været  dem  kært;  hvor 
virksomt  Samarbejde  finder  Sted  i  en  Tjeneste,  hvis  System 
kender  intet  til  Lediggang,  og  dette  foruden  nogen  som  helst 
Tvang,  kun  i  Bevidstheden  om  en  personlig  Pligt  og  en  frivil- 
lig Lydighed  til  Kirkens  Love  og  under  en  Administration,  i 
hvilken  enhver  har  en  Stemme. 

En  overflødig  Forklaring  vises  i  den  dybe  Erkendelse  af 
personlig  Frihed.  Det  organiserede  Præstedømme  bestaar  af 
én  af  Gud  given  Autoritet,  og  de  Mennesker,  der  er  Indehaver 
af  det  høje  Embede,  virker  i  dette  hellige  Kald  i  Henhold  til 
en  aabenbaret  Forordning,  hvilken  alle  Mennesker  frivillig 
opholder.  Raad  gaar  i  Stedet  for  Kommando,  og  oplyst  Lydig- 
hed raader  over  blindt  Slaveri. 

Ethvert  Medlem  maa  have  en  personlig  Overbevisning  om 
Jesu  Kristi  Kirkes  Organisation  og  dens  guddommelige  Op- 
rettelse paa  Jorden  i  disse  de  sidste  Dage;  uden  dette  er  han 
kun  Medlem  af  Navn.  Enhver  maa  vide,  at  ingen  Præst,  Ældste 
eller  Apostel  kan  staa  imellem  ham  og  hans  Gud,  for  at  tilgive 
Synd  eller  gøre  Lettelser  med  Hensyn  til  Frelse  paa  nogen 
andens  personlig  Efterlevelse  af  Evangeliets  Love  og  Ordinan- 
cer  foreskreven  af  Jesus  Kristus. 

Embedsmændene,  der  fandtes  i  den  oprindelige  Kirke, 
Apostle,  Profeter,  Evangelister,  Ældster,  Præster  og  Lærere, 
er  i  Sandhed  ligesaa  nødvendige  i  Dag  som  i  gamle  Dage,  og 
deres  Hensigt  er  ligesaa  væsentlig:  »For  de  Helliges  fuld- 
komne Beredelse,  til  en  Tjenestegerning,  til  Kristi  Legemes 
Opbyggelse.«  (Eph.  4:  11,  12.) 

Enhver  maa  kende  for  sig  selv,  at  Jesus  er  Kristus,  den  le- 
vende Guds  Son,  den  opstandne  Herre,  hvis  Navn  er  det  eneste 

Navn  under  Himlen,  hvorved  Menneskene  kan  opnaa  Frelse. 
Ethvert  Menneskes  Overbevisning  maa  være  ligesaa  sikker 
som  Peters,  der  med  brændende  Varme  erklærede  til  sin 
Herre:  »Du  er  Kristus,  den  levende  Guds  Søn.« 

Hvorledes  var  Peter  kommen  i  Besiddelse  af  denne  Kund- 
skab, der  fremgik  af  disse  store  Ord?  I  Herrens  Udtale,  der 
var  fuld  af  Forsikring  og  Velsignelse,  gives  Svaret:  »Salig  er 
du,  Simon  Jonas'  Søn!  thi  Kød  og  Blod  har  ikke  aabenbaret 
dig  det,  men  min  Fader,  som  er  i  Himlene.«  (Læs  Matt.  16: 
13—17.) 

Kilden,  hvorfra  Peter  hentede  denne  Kundskab,  der  gjorde 
ham  til  en  af  de  viseste  Mænd,  er  den  samme  Kilde,  hvorfra 
vor  personlige  Overbevisning  om  Sandheden  maa  komme;  og 
enhver  maa  sikre  sig  denne  for  sig  selv  ved  at  vise  Lydighed 
til  Evangeliets  Krav,  saaledes  som  Peter  havde  gjort. 

Vidnesbyrd, om  Sandheden  kan  ikke  erholdes  af  den  ørkes- 
løse Person  og  kan  heller  ikke  købes  for  Penge.  Uvurderlig, 
som  det  er,  er  det  gjort  tilgængelig  for  alle,  rige  og  fattige, 
lærd  og  ulærd.  Betingelserne  er  i  Korthed  sammenføjet  i  det 
Svar,  Mesteren  gav  en  forundret  Spørger,  medens  han  van- 
drede i  Kødet:  »Min  Lære  er  ikke  min,  men  hans,  som  sendte 
mig.  Dersom  nogen  vil  gøre  hans  Vilje,  skal  han  erkende,  om 
Læren  er  fra  Gud,  eller  jeg  taler  af  mig  selv.«  (Joh.  7:  16,  17.) 

Skrifterne  er  bestemte  i  det,  der  angaar  Sjælenes  Dom,  en- 
hver skal  være  ansvarlig  for  sine  egne  Gerninger  eller  Mis- 
gerninger, for  sine  personlige  Synder  ved  Undladelse  eller  Ud- 
øvelse. Retfærdigheden  kræver  af  hver  Sjæl,  at  det  frelsende 
Vidnesbyrd  om  Kristus  skal  blive  modtaget. 

Solidariteten  af  Jesu  Kristi  Kirke  af  Sidste  Dages  Hellige 
er  først  og  fremmest  afhængig  af  Tilstedeværelsen  af  den  per- 
sonlige Forsikring  om  dens  Ægthed  hos  enhver  Sjæl,  der  til- 
hører Kirken;  og  det  Baand,  der  holder  dens  Medlemmer  sam- 
men, er  det  fælles  Vidnesbyrd,  som  intet  Menneske  kan  give 
eller  borttage. 

DEN  DANSKE  MISSION. 

Efleraars-Konferencerne  vil  blive  afholdt  som  følger: 
I  Aalborg  den  10.  Oktober. 
1  Aarhus  den  17.  Oktober. 
I  København  den  24.  Oktober. 
Præsidenterne  i  de  forskellige  Konferencer  anmodes  om   i 
rette  Tid  al  træffe  alle  fornødne  Forberedelser  for  Afholdelsen 
af  de  med  Konferencen  forbundne  Møder.  Saavidt  det  er  mu- 
ligt, bedes  Grenenes  Forstandere  give  alle  Medlemmerne  af 
Kirken  og  vore  fremmede  Venner  en  personlig  Indbydelse  til 

al  overvære  disse  Møder.  Joseph  L.  Petersen, 

Missionspræsident. 


EVANGELIETS  FORKYNDELSE  UDE  I 
LANDET. 

To  unge  Ældster  i  Aarhus  Gren,  Eugene  F.  Ericksen  og 
Chas.  A.  Larsen,  forlod  Aarhus  om  Morgenen  den  2.  August 
ad  Landevejen,  der  gaar  i  sydvestlig  Retning.  Efter  at  have 
kørt  en  Timestid  paa  deres  Cykler,  tog  de  en  Sidevej  og  be- 
gyndte at  forkynde  Evangeliet  fra  Hus  til  Hus  til  hvem,  der 
vilde  høre  dem.  De  havde  mange  interessante  Samtaler  i  Løbet 
af  Dagen  og  uddelte  adskillige  Skrifter.  Henimod  Kl.  7  kom 
de  til  en  venligsindet  Kvinde,  der  bespiste  dem.  Hele  Aftenen 
søgte  de  Nattely  uden  Held;  men  ved  Tiden  omkring  Kl.  10 
kom  de  ind  til  Byens  Smed,  og  skønt  han  ikke  var  interesseret 
i  deres  Forkyndelse,  blev  de  tilbudt  Spise,  og  da  der  ikke  var 
Sengeplads  i  Huset,  maatte  de  tage  til  Takke  med  et  Leje  i 
en  nærliggende  Høstak. 

Næste  Dag  fortsatte  de  med  Forkyndelsen  og  blev  vel  mod- 
taget. Flere  Steder  fik  de  Spise,  men  maatte  tage  Nattely  paa 
et  Høloft.  Om  Morgenen  spiste  de  Frokost  hos  Folkene,  og 
saavel  Manden  som  Hustruen  var  meget  venlige  imod  dem 
og  bød  dem  komme  igen. 

De  næste  to  Dage  forløb  paa  lignende  Maade.  Hvorvel  de 
traf  adskillige,  som  var  bitter  og  uvenlige  imod  dem,  saa 
mødte  de  mange  venlige  Mennesker  paa  denne  fire  Dages  Tur. 

De  havde  79  evangeliske  Samtaler,  uddelte  550  Skrifter  og 
1  Mormons  Bog.  De  unge  Mænd  anerkender,  at  Herren  var  med 
dem  i  deres  Arbejde,  og  de  haaber,  at  deres  Vidnesbyrd  en 
Gang  i  Tiden  maa  bære  Frugt. 


DEN  NORSKE  MISSION. 

ANKOMST  OG  BESKIKKELSE. 
Ældste  Marius  A.  J.  Hall  fra  Salt  Lake  City  ankom  med 
S/S  »Hellig  Olav«  den  1.  August. 

Ældste  Hall  er  beskikket  til  at  arbejde  i  Oslo  Konference.    - 

DAAB. 
Haugesund  Gren.  Følgende  blev  indlemmet   i  Kirken  ved 
Daab  den  7.  August:  Arnold  Konrade  Groseth  og  Bjarne  Mar- 
tin Grøseth.  M    Christopher  son, 

missionspræsident. 

PRÆSIDENT  OG  SØSTER  TALMAGES 
BESØK  I  NORGE. 

Onsdag  den  21.  juli  ankom  James  E.  Talmage,  præsident 
over  den  europæiske  misjon,  og  søster  May  Booth  Talmage, 
præsident  over  de  kvindelige  hjælpeforeninger  i  Europa,  til 
Oslo  for  at  avlægge  den  norske  misjon  et  besøk,  efter  en  tur 
gjennem  Holland,  Danmark  og  Sverige.  Samme  aften  avholdt 
unge  mænd  og  kvinders  utdannelsesforening  sit  vanlige  møte 
og  hadde  da  den  glæde  at  lytte  til  præsident  og  søster  Tal- 
mage, der  begge  fremkom  med  mange  interessante  lærdomme. 
Soster  Talmage  har  virket  som  en  av  de  ledende  i  unge  kvin- 
ders utdannelsesforening  i  Utah  i  over  30  aar  og  er  meget 
interesseret  i  dette  arbeide. 

Da  de  blev  her  i  byen  nogen  dage,  fik  de  anledning  til  at 
bese  byens  forskjellige  seværdigheter,  og  misjonspræsident 
Christopherson  tok  sine  gjester  med  til  Holmenkollen,  hvor 
man  har  en  udmerket  utsikt  over  byen. 

-«  Lordag  aften,  den  24.,  avholdtes  en  fest  til  minde  om  de 
første  pionærer,  der  ankom  til  Saltsjødalen  den  24.  juli  1817. 
Et  udmerket  program  blev  utført,  og  præsident  og  søster  Tal- 
mage talte  begge  om  disse  minderike  tider,  da  vort  folk  kom 
til  Utah,  som  dengang  bare  var  en  ørken.  Præsident  Chri- 
stopherson talte  ogsaa  lidt  om  de  indtryk,  han  hadde  hat  av 
de  helliges  fremgang  i  bjergenes  dale. 

Søndag  morgen  kl.  V2II  avholdtes  søndagsskole  som  vanlig, 
og  et  godt  program  blev  utført.  Præsident  Talmage  uttalte 
blandt  andet,  at  det  var  skjelden  at  lytte  til  saa  stort  musikalsk 
program  i  en  søndagsskole.  Søster  Talmage  uttalte  sin  store 
glæde  ved  at  kunne  motes  med  de  smaa,  da  hun  selv  for  endel 
aar  siden  virket  som  søndagsskolelærerinde. 

Om  eftermiddagen  kl.  2  avholdtes  et  mote  for  medlemmer, 
isærdeleshet  for  præstedømmet  og  den  kvindelige  hjælpefor- 
ening. Præsident  Talmage  omtalte  det  store  arbeide,  der  ut- 
føres  av  vore  kvinder,  og  sa,  at  de  mænd,  der  kommer  ind  i 
kirken,  lærer  at  respektere  kvinden.  Sa  ogsaa,  at  Frelseren 
æret  og  respekterte  kvinden,  og  det  var  til  en  kvinde,  han  forst 
aabenbaret  sig  efter  sin  opstandelse,  og  at  det  var  en  kvinde, 
der  bragte  det  første  budskap  om  hans  opstandelse  til  apost- 
lene. Søster  Talmage  frembragte  en  hilsen  fra  de  kvindelige 
hjælpeforeningers  præsident  i  Utah,  soster  Clarissa  S.  Wil- 
liams, og  talte  likeledes  om  kvindernes  store  opgaver. 

Kl.  7  aften  avholdtes  et  stort  møte,  og  lokalet  var  fyldt  av 
interesserte  tilhorere.  Endel  soskende  fra  de  andre  grener  var 
ogsaa  kommet  tilstede.  Præsident  Talmage  talte  meget  klart 
og  tydeligt  over  de  forskjellige  evangelieutdelinger,  og  hvor 
ofte  menneskeslekten  har  nedsunket  i  vantro.  Søster  Talmage 
uttalte  ogsaa  sin  glæde  over  at  være  et  medlem  av  denne  kirke. 
Præsident  Martin  Christopherson  talte  en  tid  til  slutning  om, 
hvorledes  han  blev  overbevist  om  evangeliets  sandhet. 


263 

Mandag  formiddag,  den  26.,  avholdtes  et  møte  for  mis- 
sionærerne, der  alle  fik  anledning  til  at  uttale  sine  følelser, 
hvorefter  præsident  Talmage  og  søster  Talmage  samt  præ- 
sident Christopherson  gav  mange  gode  raad  og  formaninger. 

Tirsdag  morgen  den  27.  reiste  præsident  Talmage,  søster 
Talmage,  præsident  Christopherson  og  søster  Borghild  Nielsen 
til  Trondhjem,  hvortil  de  ankom  kl.  V2II  om  aftenen.  Her 
modtes  de  paa  stationen  av  missionærerne.  Onsdag  eftermid- 
dag avholdtes  et  møte  for  missionærerne,  og  mange  gode  raad 
blev  illustrerende  fremsat  av  præsident  Talmage,  og  søster 
Talmage  gav  ogsaa  nogen  gode  lærdomme,  tillikemed  præsi- 
dent Christopherson. 

Samme  aften  kl.  8  avholdtes  et  godt  besøkt  møte,  hvor  præ- 
sident og  søster  Talmage  fik  anledning  til  at  tale  til  de  hellige 
i  denne  gren.  Søster  Talmage  omtalte  kvindeforeningens  op- 
gaver og  anmodet  søstrene  om  at  leve  deres  religion  og  ønsket, 
at  evangeliet  ville  bringe  dem  en  likesaa  stor  lykke,  som  det 
hadde  bragt  hende.  Præsident  Talmage  talte  derefter  over 
Kristi  anden  tilkommelse,  hvad  det  menes  med  »verdens 
ende«,  og  opfordret  de  hellige  til  at  takke  deres  Gud  for  det 
gode  budskap,  der  er  kommet  til  os,  og  bar  sit  vidnesbyrd  om, 
at  dette  er  de  »siste  dage«. 

Præsident  Christopherson  talte  lidt  til  slutning  og  hen- 
vendte især  sine  ord  til  brødrene,  der  bar  det  hellige  præste- 
dømme. 

Der  var  ca.  70  tilstede. 

Torsdag  den  29.  avreiste  præsident  og  søster  Talmage  og 
præsident  Christopherson  til  Narvik,  hvortil  de  ankom  søndag 
eftermiddag  den  1.  august  kl.  2.  De  hadde  en  meget  interessant 
reise  mellem  hoie  fjeld  og  øer,  og  ofte  meget  trange  fjorder. 
De  blev  her  mødt  paa  bryggen  av  ældste  Hyrum  L.  Jensen  og 
forstander  Emil  Evensen  og  andre.  Kl.  4  avholdtes  et  møte  og 
likeledes  kl.  8  aften  i  et  leiet  lokale,  der  var  fyldt  av  inter- 
esserte  tilhørere,  og  de  tilreisende  hadde  her  anledning  til  at 
fremlægge  evangeliets  principper,  hvilket  blev  gjort  paa  en 
tydelig  og  let  forstaaelig  maate. 

"~  Næste  dag  avla  de  el  besøk  hos  redaktøren  tor  Narviks  avis 
»Fremover«.  Han  hadde  skrevet  en  liten  artikkel  i  sit  blad  og 
averteret  motet  og  mottok  dem  meget  venlig.  Senere  blev  et 

-  mote  tor  de  hellige  avholdt  i  forstander  Evensens  hjem,  og 
atter  kl.  8  avholdtes  et  mote,  der  ogsaa  var  godt  besøkt.  De  bel- 
lige, der  bor  heroppe  saa  langt  mot  nord  og  saa  isoleret  fra  de 
øvrige  søskende  i  landet,  var  meget  opmuntret  og  taknemme- 
lige over  dette  besøk,  og  deres  følelser  i  saa  henseende  var  let 
at  mærke  ved  avskeden. 

De  ankom  tilbake  til  Trondhjem  torsdag  morgen  den  5.  aug. 
og  blev  her  mødt  av  ældsterne  og  hadde  derefter  frokost  og 
middag  serveret  i  missionærernes  hjem,  hvilket  bekostedes  av 
den  kvindelige  hjælpeforening.  Kl.  6  samme  aften  reiste  de 

-  videre  til  Bergen.  I  Aalesund  laa  baaten  ca.  2  timer,  og  endel 
av  denne  tid  blev  benyttet  til  at  besøke  broder  Niels  Andersen, 
der  forhen  var  forstander  for  denne  gren,  men  den  er  nu  fore- 
løbig nedlagt,  da  saa  mange  av  søskende  har  reist  derfra,  og 
der  er  kun  meget  faa  tilbake. 

Tidlig  lordag  morgen,  den  7.  aug.,  ankom  de  til  Bergen,  og 
trods  den  tidlige  morgentime,  kl.  5,  var  dog  allikevel  mis- 
sionærerne og  endel  av  de  hellige  mødt  frem  for  at  byde  de 
besøkende  velkommen.  Disse  gik  ikke  iland  før  kl.  V28,  og  ved 
8  tiden  kom  to  av  søstrene  fra  den  kvindelige  hjælpeforening 
og  beredte  frokost  og  senere  middag,  og  de  fortsatte  med  deres 
tjenester  de  dage,  de  opholdt  sig  i  Bergen.  Lidt  senere  paa  for- 
middagen gik  de  alle  ut  for  bese  byen  og  reiste  med  den  be- 
rømte Floibane,  der  gaar  næsten  ret  op  fjeldet  i  en  længde  av 
850  m.,  og  heroppe  ligger  da  endestationen  300  m  i  høide  over 
byen.  Herfra  har  man  en  herlig  utsikt  over  byen,  som  paa 
denne  tid  var  i  sit  smukkeste  flor. 

Samme  aften  avholdtes  et  præstedømsmøte,  og  brødrené 
blev  her  opbygget  ved  at  lytte  til  de  udmerkede  la^rdomme, 
givne  av  præsident  Talmage  og  præsident  Christopherson. 

Sondag  morgen  avholdtes  den  vanlige  sondagsskole,  og  et 
godt  program  blev  utfort  av  barnene,  og  præsident  og  søster 

Talmage  fik  ogsaa  her  en  anledning  at  fremkomme  med  sine 
opmuntrende  og  belærende  bemærkninger. 

Kl.  3  avholdtes  et  møte  for  missionærerne.  Præsident  Tal- 
mage fremholdt  her  nødvendigheten  av  at  avholde  saadanne 
møter  og  opmuntret  brødrene  til  fortsat  virke,  om  de  end  ikke 
straks  saa  frukterne  av  deres  bestræpelser. 

Samme  aften  kl.  7  blev  et  godt  besøkt  møte  avholdt.  Kon- 
ferencepræsident Harald  Sørensen  talte  først  over  sin  omven- 
delse til  evangeliet  og  bar  sit  vidnesbyrd  om,  at  vore  missio- 
nærer av  egen  fri  vilje  gaar  ut  i  verden  for  at  forkynde  evan- 
geliet uten  løn  for  samme. 

Præsident  Talmage  talte  derefter.  Han  sa  til  at  begynde 
med,  at  muligens  vil  vi  alle  en  dag  tale  det  samme  sprog.  I 
henhold  hertil  gav  han  en  illustrerende  forklaring  over,  al  det 
ikke  ville  være  vist  av  os  at  forkaste  alle  de  ting,  vi  ikke  kan 
forstaa.  Med  hensyn  til  daaben,  saa  skulle  vi  være  villige  til 
at  motta  samme,  fordi  det  er  en  befaling  fra  Herren  og  den 
eneste  maate,  hvorpaa  vi  kan  komme  ind  i  Guds  rike,  omend- 
skjøndt  vi  muligens  ikke  kan  forstaa,  hvorfor  dette  er  nød- 
vendig. Han  omtalte  likeledes,  hvorledes  menneskene  levet  i 
mørke  i  begyndelsen  av  det  19.  aarhundrede,  indtil  profeten 
Joseph  Smith  kom  frem  med  den  sande  kundskap  om  Gud. 
Bar  sit  vidnesbyrd  om,  at  Kristi  komme  er  nær,  og  anmodet 
de  hellige  til  at  være  beredte. 

Søster  Talmage  talte  derefter  over  de  mange  velsignelser, 
der  er  kommet  til  os  formedelst  de  aabenbaringer,  som  pro- 
feten Joseph  Smith  mottok.  Omtalte,  hvor  stor  betydning  dette 
har  hat  for  mange  hjem,  for  mænd  og  kvinder,  der  har  for- 
bedret deres  liv  og  avlagt  mange  daarlige  vaner. 

Præsident  Christopherson  talte  derefter.  Han  omtalte  sin 
omvendelse  til  evangeliet,  og  at  det  hadde  været  av  stor  be- 
tydning for  ham  i  livet,  at  han  fik  overbevisningen  om  det 
sande  evangelium.  Bar  sit  vidnesbyrd  om,  at  profetien:  »Ør- 
kenen skal  blomstre  som  en  rose«,  er  gaat  i  opfyldelse,  og  ut- 
talte  sin  store  glæde  over  at  ha  sit  hjem  blandt  Guds  folk. 
(Der  var  160  tilstede.) 

Mandag  aften,  den  9.,  hadde  den  kvindelige  hjælpeforening 
sit  mote  kl.  8.  Søster  Sina  Gundersen,  pnesident  over  denne 
forening  i  Bergen,  uttalte  sin  store  glæde  over  at  ha  pnesident 
og  søster  Talmage  tilstede  ved  deres  mote.  Søster  Talmage 
talte  derefter  over  denne  forenings  store  opgave,  at  profeten 
Joseph  Smith  organiserte  denne  forening  baade  for  at  hjælpe 
de  syke  og  trængende  og  likeledes  for  at  hja^lpe  til  med  at  for- 
bedre sine  medmenneskers  liv  og  levemaate.  Denne  forening 
tæller  nu  omtrent  seksti  tusin  medlemmer  hele  verden  over, 
og  dersom  alle  disse  medlemmer  ville  forbedre  sit  eget  liv  og 
likeledes  sine  nærmestes,  hvor  gode  ville  da  ikke  vore  sam- 
fund bli. 

Præsident  Talmage  talte  derefter.  Han  sa,  at  det  er  sagt,  at 
man  kan  bedømme  en  nasjons  kultur  fra  den  maate,  hvorpaa 
mændene  betrakter  kvinden,  og  sa,  at  kvinden  indtar  en  frem- 
trædende plads  i  vor  kirke.  Han  gav  kvinderne  det  raad,  at  de 
burde  søke  at  være  kvinder  saa  meget  som  mulig  og  ikke 
prøve  at  ligne  mænd.  Han  sa,  at  dersom  kvinden  vil  ligne 
manden,  er  der  ingen,  som  nekter  hende  det,  men  sa  videre,  at 
en  god,  opriktig  kvinde  er  tiltrækkende  for  manden,  og  i  det 
næste  liv  vil  kvindens  skjonhet  ikke  bare  bestaa  i  det  ydre, 
men  ogsaa  av  deres  rene  vandel  og  opriktighet.  Sa  at  pro- 
feten Joseph  Smith  organiserte  denne  forening  av  kvinder  for 
at  fremme  dyd  og  moral  blandt  menneskene,  og  at  der  fordres 
den  samme  moral  av  mænd  saavel  som  av  kvinder,  og  han 
opfordret  de  hellige  til  at  leve  deres  liv  i  renhet,  thi,  sa  han, 
det  er  bedre  at  do  end  at  plette  sit  liv,  men  har  vi  gjort  det, 
lat  os  omvende  os  uten  ophold. 

Præsident  Christopherson  uttalte  ogsaa  nogen  ord  med  hen- 
syn til  kvindernes  store  og  opofrende  arbeide  og  takket  søstrene 
for  deres  bestræpelser  for  at  gjore  det  saa  behagelig  for  dem, 
mens  de  hadde  været  der  i  byen. 

Konferencepræsident  Harald  Sørensen  stod  derefter  frem  og 
takket  præsident  og  søster  Talmage  for  deres  besok  og  for  de 
mange  storartede  lærdomme,  de  har  mottat  fra  dem.  Soster 

Sina  Gundersen  takket  ogsaa  for  besøket  og  sa,  at  alt,  de 
hadde  gjort,  var  gjort  med  glæde  og  i  kjærlighet  til  Herrens 
tjenere,  thi  »uten  kjærlighet  er  der  ingen  velsignelse«. 

Tirsdag  den  10.  aug.  forlot  præsident  og  søster  Talmage  vort 
land  og  efterlot  sig  mange  opmuntringer  og  behagelige  min- 
der. Deres  besøk  har  været  til  stor  fordel  for  vort  folk,  og  maa 
alle,  der  har  lyttet  til  deres  raad  og  formaninger,  gjøre  bruk 
av  samme  i  deres  daglige  liv,  og  haaper  at  den  fremgang,  de 
saa  ihærdig  kjæmper  for,  vil  opnaaes.         Borqhild  Nielsen, 

missionssekretær. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  256.) 
EVIGHEDSPRINGIPPET. 

De  Begreber,  der  er  nødvendige  for  en  logisk  Tænkevirk- 
somhed,  tilhorer  Evangeliet,  lige  saa  vel  som  de  tilhorer  Vi- 
denskaben; thi  en  tilfredsstillende  Livsfilosofi  maa  baseres 
paa  al  den  Kundskab,  Mennesket  kender  til. 

Al  Kundskab,  Grundlaget.  Evangeliet,  den  vigtigste  Kund- 
skab, maa  indbefatte  alle  Videnskaber.  Begrebet  om  Tid  og 
Rum  er  lige  saa  nødvendig  i  Teologien  som  i  Naturviden- 
skaben eller  i  nogen  som  helst  anden  Gren  af  menneskelig 
Tænkning.  Evangeliet  gor  dog  ikke  Fordring  paa  at  sidde  inde 
med  den  højeste  Kundskab  om  Tid  og  Rum  eller  andre  fun- 
damentale Naturbegreber.  Nej,  det  er  i  Regelen  tilladt  Men- 
nesket paa  egen  Haand  at  udgranske  Universets  Sandheder 
og  organisere  dem  til  Tankesystemer,  som  Mennesket  fordel- 
agtigt kan  befatte  sig  med.  Kun  naar  det  er  absolut  nødven- 
digt, meddeles  der  Mennesket  Kundskab  direkte,  gennem  en 
højere  Intelligens.  For  Resten  findes  der  i  Universet  utallige 
Fænomener,  der  ikke  kan  forklares  ved  menneskelig  Visdom, 
paa  det  Trin,  den  for  nærværende  befinder  sig  paa.  Evan- 

geliets  mærkelige  Særkende  er,  at  netop  det  er  Nøglen  til  den 
endelige  Livsfilosofi.  Evangeliet  er  Universets  fuldkomne 
Livsplan  i  store  Træk;  og  Mennesket  kan  for  evig  beskæftige 
sig  med  at  udarbejde  og  udvikle  enhver  Gren  af  denne  store, 
universale  Plan,  henhørende  til  Menneskets  Liv,  uden  dog  at 
kræve  nogen  Udvidelse  af  det  oprindelige  Omrids,  fordi  Pla- 
nen er  fuldstændig. 

Evigt  Grundstof.  Den  sørgeligste  Egenskab  ved  Menneskers 
selvlavede  Religioner  er  deres  Mangel  paa  Sikkerhed.  Et  Men- 
neske opstiller  én  Teologi,  et  andet  én,  der  er  aldeles  forskel- 
lig fra  denne;  og  Mennesker  flokker  sig  her  og  dér  og  antager 
den  Teologi,  der  for  Øjeblikket  lader  til  at  hue  dem  bedst, 
uden  at  være  i  Besiddelse  af  en  indre  Overbevisning  om,  at 
den  Teologi,  de  endelig  antager,  er  ubetinget  det  eneste  sande 
Tankesystem.  Alligevel  er  dette,  logisk  set,  en  Taabelighed  — 
thi  enten  er  Huset  rødt  eller  ikke  rodt;  Kæppen  er  enten  lige 
eller  ikke  lige;  altsaa:  Enten  har  man  Sandheden  eller  blot 
en  Efterligning  af  denne.  To  forskellige  Sandheder  kan  ikke 
harmonere  med  hinanden  vedrørende  den  samme  Ting.  Livets 
Filosofi  maa  hvile  paa  urokkelig  Sandhed.  Det,  der  er  sandt, 
maa  altid  blive  sandt,  endskønt  Anvendelsen  deraf  kan  be- 
tydelig forandres  fra  Tid  til  anden,  Generation  efter  Gene- 
ration. Uden  Tvivl  er  det  netop  Mangelen  af  en  saadan  funda- 
mental Vished,  der  ansporer  Menneskene  til  fornyet  Søgen  for 
om  mulig  at  finde  en  tilfredsstillende  Religion,  eller  som  i 
modsat  Fald  driver  dem  bort  fra  deres  gamle  Teologi. 

Jesu  Kristi  Evangelium  er  klarligen  et  System,  der  er 
grundlagt  paa  uforanderlige  Grundsætninger.  Dets  Lærdomme 
beror  paa  bevislige  Sandheder,  der  ligger  til  Grund  for  al  sund 
og  antagelig  Tænkning.  For  Eksempel:  I  Forbindelse  med 
Tilværelsen  af  Tid  og  Rum  indrømmer  Evangeliet  ogsaa,  som 
én  af  Teologiens  Hjørnestene,  Tilværelsen  af  Grundstofferne. 
Uden  Stof  havde  Menneskeaanden  intet  at  virke  med,  og  Til- 
værelsen af  Grundstoffet  bliver  derfor  en  af  Evangeliets 
Grundsætninger.  Det  er  Menneskets  Pligt  at  gore  sig  bekendt 

med  Stoffet  i  alle  dets  Former,  saa  vidt  som  det  er  muligt,  for 
derved  at  tilvejebringe  en  Grundvold,  hvorpaa  Menneskets 
tænkende  Sjæl  kan  bygge  og  tiltage  i  Styrke. 

Evangeliet  hævder  paa  det  bestemteste  Begrebet  om  et  ma- 
terielt Univers.  Den  uholdbare  Forestilling,  ja,  ligefremme 
Selvmodsigelse  om,  at  noget  kan  forekomme  baade  i  en  ma- 
teriel og  en  umateriel  Tilstand,  har  bragt  intelligente  Men- 
nesker i  stor  Forlegenhed.  Denne  utænkelige  Synsmaade  er 
bleven  anvendt  som  Grundlag  for  Læresætninger  angaaende 
Gud  og  Mennesket  og  har  i  mange  Tilfælde  forvoldt  en  fuld- 
stændig Begrebforvirring.  Evangeliet  gaar  ud  fra  den  natur- 
lige Opfattelse,  som  ogsaa  støttes  af  al  menneskelig  Erfaring, 
at  Stoffet  forekommer  i  mange  Skikkelser:  nogle  synlige, 
andre  derimod  usynlige;  og  atter  andre,  der  aldeles  ikke  kan 
opdages  ved  Hjælp  af  menneskelige  Sanser.  I  al  Korthed:  Der 
findes  ikke  noget  saadant  som  umaterielt  Stof;  men  nogle  af 
Materiens  Ytringer  er  af  en  langt  finere  Beskaffenhed  end 
andre.  Videnskaben  hævder,  at  Lys,  Hede  og  andre  lignende 
Naturkræfter  forplanter  sig  igennem  et  yderst  fint  Stof  — 
Ætheren,  som  det  kaldes,  hvis  nærmere  Undersøgelse  ligger 
udenfor  Menneskets  Sansers  Rækkevidde.  —  Materie,  eller 
Grundstoffet,  saaledes  som  det  almindeligvis  er  kendt,  og 
Æther  —  denne  finere  Form  af  Materie  —  er  faktisk  meget 
almindelige  videnskabelige  Begreber.  Det  materielle  i  Univer- 
set kan  vise  sig  i  forskellige  Former  eller  Skikkelser;  men 
umiddelbart  kender  Mennesket  blot  den  Form,  hvorunder 
Stoffet  gør  sig  gældende  i  vort  daglige  Liv. 

Det  universale  Grundstof  er  uforgængeligt.  Stoffet  eller  Ele- 
menterne er  evige,  det  vil  sige  evigvarende.  Det  vides  ikke 
med  Bestemthed,  hvorvidt  de  forskellige  Former  kan  blive 
omdannet,  den  ene  til  den  anden  —  eller  den  ene  til  at  ind- 
tage den  andens  Plads.  Men  i  hvert  Fald  vilde  en  saadan  Om- 
dannelse aldeles  ingen  Forandring  gøre  i  Stoffets  samlede 
Masse.  Gud,  den  højeste  Magt,  kan  ikke  paa  nogen  tænkelig 
Maade  frembringe  Grundstof;  han  kan  blot  organisere  og  om- 

forme  det.  Ejheller  kan  han  tilintetgøre  Grundstoffet.  Gud  er 
Mesteren,  fordi  Han,  formedelst  den  store  Kundskab,  han  er 
i  Besiddelse  af,  véd,  hvorledes  han  skal  bruge  de  allerede  eksi- 
sterende Elementer,  for  af  dem  at  skabe  eller  frembringe  hvad 
som  helst,  han  finder  for  godt.  Den  Læresætning,  at  Gud 
skabte  Jorden  eller  Mennesket  af  Intet,  bliver  saaledes  en 
aabenbar  Urimelighed.  Men  Lærdommen  angaaende  Grund- 
stoffets eller  de  oprindelige  Elementers  Uforgængelighed  gør 
mange  teologiske  Fornuftslutninger  mulige,  som  ellers  vilde 
have  været  umulige. 

Hvad  Stoffet  i  Virkeligheden  bestaar  af,  er  ikke  i  og  for  sig 
et  Emne  af  nogen  særdeles  stor  Betydning  i  praktisk  Religion. 
Gennem  Menneskets  langsomme,  møjsommelige  Søgen  efter 
Sandheden  vil  Grundstoffernes  egentlige  Natur  lidt  efter  lidt 
aabenbares.  Hvad  enten  denne  skulde  vise  sig  at  være  en  selv- 
stændig Enhed  eller  én  af  Universalkraftens  Ytringsformer, 
har  intet  at  betyde,  hvad  Evangeliet  angaar.  At  Grundstof- 
ferne, Elementerne  —  af  hvad  Natur  de  end  er  —  er  evige,  er 
imidlertid  et  Princip  af  uvurderlig,  teologisk  Værdi;  thi  det 
giver  os  en  Grundvold  for  rigtige  Fornuftslutninger. 

Evig  Energi.  Lige  meget  hvor  eller  i  hvilken  Form  det  fin- 
des, besidder  Stoffet  altid  Energi.  Det  er  ofte  sagt,  at  kun  Ele- 
menterne i  Bevægelse  kan  gøre  Indtryk  paa  Menneskets  Sind. 
Selv  om  det  var  muligt  at  tænke  sig  noget  saadant,  som  Ele- 
menter uden  Bevægelse,  vilde  dette  Fænomen  være  ubegribe- 
ligt for  Mennesket  med  de  Sindsevner,  det  for  nærværende 
raader  over.  Stof  er  altid  forbundet  med  Energi  og  Energi 
med  Stof.  Det  er  ikke  muligt  paa  nogen  tænkelig  Maade  at 
skille  dem  ad.  Om  den  ene  kun  er  Ytring  af  den  anden,  saa- 
ledes at  det  altsammen  er  Stof  eller  altsammen  Energi,  eller 
om  de  er  selvstændige  Enheder,  vides  ikke.  Al  fornuftmæssig 
Tænkning  maa  dog  erkende,  at  Energi  eksisterer  gennem  hele 
Universet. 

Energi  ytrer  sig  paa  mange  Maader,  saasom  ved  Hede,  Lys, 
Elektricitet,  Magnetisme  og  Tyngdeloven  samt,  ifølge  Evan- 

geliet,  gennem  de  aandelige  Kræfter.  Disse  Energiens  forskel- 
lige Former  lader  til  at  kunne  forvandles  fra  det  ene  til  det 
andet;  hvilket  beviser,  at  der  eksisterer  en  Universalkraft,  af 
hvilken  alle  andre  Kræfter  er  Ytringer.  Spørgsmaalet  ved- 
rørende Energien  vil  muligvis  blive  gradvis  besvaret,  eftersom 
Menneskets  Kundskab  udvides. 

Imidlertid  er  det  en  Kendsgerning,  at  baade  Evangeliet  og 
Videnskaben  bekræfter,  at  Universets  Energi  er  uforgængelig 
—  den  kan  ikke  ødelægges.  Den  kan  forandres,  saasom  fra 
Hede  til  Lys,  fra  Lys  til  Elektricitet,  fra  Elektricitet  til  Magne- 
tisme —  fra  en  hvilken  som  helst  Kraftytring  til  en  anden  — 
men  tilintetgøres  kan  den  ikke.  Energien  kan  lige  saa  lidt  som 
Stoffet  have  haft  en  Begyndelse  og  kan  derfor  ikke  have  en 
Ende.  Gud,  der  er  i  Besiddelse  af  ubegrænset  Kundskab  an- 
gaaende  Universet,  kan  bruge  Energien  til  sine  Hensigters 
Opnaaelse;  men  han  kan  ikke  hverken  skabe  eller  tilintetgøre 
den.  Uformindsket,  stedse  virkende,  altomfattende  Energi  vil 
være  til  gennem  al  Evighed. 

Universal  Intelligens.  Paa  ét  vigtigt  Punkt  gaar  dog  Evan- 
geliet videre,  end  hvad  den  moderne  Videnskab  lærer.  Evan- 
geliet lærer  os  nemlig,  at,  forenet  med  den  universale  Energi, 
der  levendegør  det  universale  Grundstof,  og  som  muligvis  er 
ét  med  dette,  er  der  universal  Intelligens,  en  Kraft,  der  op- 
træder, hvor  som  helst  Stof  og  Energi  eksisterer,  hvilket  er 
overalt.  Universets  Kræfter  virker  ikke  i  Blinde;  men  de  er 
Udtryk  for  en  universal  Intelligens.  Det  kan  selvfølgelig  ikke 
siges,  at  ethvert  Fnug  eller  Gran  er  i  Besiddelse  af  Intelligens; 
ejheller  er  dette  af  nogen  Betydning.  Hvad  der  hovedsagelig 
bør  tages  i  Betragtning,  er  dette:  Eftersom  Intelligens  er  alle- 
stedsnærværende, er  alle  Naturens  Fænomener,  fra  de  simp- 
leste til  det  mest  indviklede,  Intelligensens  Frembringelse. 
Vi  kunde  endog  tænke  os  Muligheden  af,  at  Energi  blot  er 
Intelligens,  og  at  Stof  og  Intelligens,  i  Stedet  for  Stof  og 
Energi,  er  Universets  to  Grundenheder. 

Evig  Intelligens.  Overalt  i  Universet  findes  der,  foruden  det 

uforgængelige  Grundstof,  tillige  evigvarende  Energi  og  uni- 
versal Intelligens,  der  opfylder  hele  Verdesrummet. 

»Mennesket  var  ogsaa  i  Begyndelsen  hos  Gud.«  Den  Lære- 
sætning, at  Mennesket  er  et  evigt  Væsen,  lader  Tanken  skimte 
ubeskrivelige  Muligheder.  Mennesket,  evig  i  sin  Natur,  levede 
et  personligt  Liv  førend  Jordelivets  Begyndelse,  og  det  vil  ved- 
blivende føre  en  personlig  Tilværelse  herefter. 

Det  evige  Slægtskabsforhold.  Naturens  Fænomener  hidrører 
fra  Stoffets,  Kraftens  og  Intelligensens  gensidige  Indvirkning 
paa  hinanden.  Disse  fundamentale  Elementer  virker  stedse 
paa  hverandre  for  at  frembringe  en  Uendelighed  af  Variatio- 
ner i  Universets  Foreteelser.  Men  der  er  ikke  Uorden  i  Ver- 
densrummet. Universet  er  intet  Kaos.  Tværtimod,  saa  vidt 
man  véd,  raader  der  alle  Vegne  i  Universet  den  mest  fuld- 
stændige Orden.  Dette  kommer  af,  at  Naturen  er  underkastet 
den  store  og  ubetingede  Lov  om  Aarsag  og  Virkning.  Dersom 
Energien  paa  én  eller  anden  Maade  indvirker  paa  Stoffet, 
opnaas  derved  et  bestemt  Resultat.  Lignende  Aarsager  vil  al- 
tid under  lignende  Omstændigheder  have  en  lignende  Virk- 
ning. Med  andre  Ord,  visse  bestemte  Aarsager  maa  absolut 
have  et  vist,  bestemt  Udfald  til  Følge.  Denne  Lov  er  Grund- 
volden, hvorpaa  hele  Naturens  Orden  hviler  og  er  afhængig 
af.  Der  blev  en  Lov  uigenkaldelig  fastsat  i  Himmelen,  ifølge 
hvilken  alle  Velsignelser  er  forjættede;  og  det  er  kun  ved 
Lydighed  til  denne  Lov,  at  nogen  som  helst  Velsignelse  kan 
erholdes.  (Fortsættes.) 

